Incidentul s-a petrecut în cursul serii de vineri, în cartierul Tei.

Tânărul a mers la o petrecere, unde se afla prietena lui, care nu a vrut să vorbească cu el, astfel că nu a fost primit.

Plecând de la petrecere, el s-a oprit într-o parcare unde, cu o bară de metal, a lovit 21 de maşini aflate acolo.

Bărbatul a sunat apoi la Poliţie spunând că este urmărit de persoane care se aflau la petrecere, lucru care s-a dovedit a fi neadevărat.

El a fost audiat şi reţinut sub acuzaţia de distrugere şi tulburarea ordinii şi liniştii publice.